b'\n_START_ARTICLE_\nShangri-La\n_START_SECTION_\nEtimologija besede Shangri-La\n_START_PARAGRAPH_\nFraza\xc2\xa0\xc2\xbbShangri-La\xc2\xab\xc2\xa0najverjetneje izvira iz tibetanskih besed \xe0\xbd\x9e\xe0\xbd\x84\xe0\xbc\x8b,"Shang - okro\xc5\xbeje Tsang, severno od samostana Tashilhunpo\xc2\xab\xc2\xa0in \xe0\xbd\xa2\xe0\xbd\xb2, kar se izgovori kot\xc2\xa0\xc2\xbbri\xc2\xab,\xc2\xa0\xc2\xbbgora\xc2\xab\xc2\xa0=\xc2\xa0\xc2\xbbgora Shang\xc2\xa0\xc2\xbb + \xe0\xbd\xa3, gorski prelaz, kar sugerira, da se na obmo\xc4\x8dje dostopa preko gorskega prelaza Shang ali je po njem vsaj poimenovano.\n_START_SECTION_\nLokacija\n_START_PARAGRAPH_\nKar nekaj krajev v budisti\xc4\x8dni Himalaji med severno Indijo in Tibetom trdi, da so originalna lokacija Hiltonove pokrajine Shangri-La, vendar je ve\xc4\x8dina teh trditev namenjenih predvsem privabljanju turistov. Na Kitajskem je Tao Qian, pripadnik dinastije Jin opisal pokrajino po imenu Shangri-La v svojem delu Zgodba o dolini breskovih cvetov (v izvirniku: \xe6\xa1\x83\xe8\x8a\xb1\xe6\xba\x90\xe8\xa8\x98, pinyin: T\xc3\xa1ohu\xc4\x81 Yu\xc3\xa1n J\xc3\xac). Okro\xc5\xbeje Zhongdian na Kitajskem so leta 2001 preimenovali v \xe9\xa6\x99\xe6\xa0\xbc\xe9\x87\x8c\xe6\x8b\x89 (Xi\xc4\x81ngg\xc3\xa9l\xc7\x90l\xc4\x81, po kitajsko Shangri-La). Tudi legendarno gorovje Kun Lun ponuja ve\xc4\x8d mo\xc5\xbenih lokacij za dolino Shangri-La. Obstaja zelo velika verjetnost, da je Hilton dobil navdih za dolino Shangri-La v dolini Hunza v severnem Pakistanu, blizu tibetanske meje; Hilton je potoval skozi te kraje nekaj let pred izidom dela Izgubljeno obzorje in ta odmaknjena zelena dolina, na zahodu obrobljena s Himalajo ustreza opisu doline v romanu. Drugi potencialni kraji, ki bi lahko avtorju dali navdih za fiktivno dolino Shangri-La, so predeli ju\xc5\xbenega Khama na JZ province Junan; Tibet; Sichuan; Bhutan in kanjon Yarlung Tsangpo.\n_START_SECTION_\nSodobna raba\n_START_PARAGRAPH_\nObstaja lepo \xc5\xa1tevilo sodobnih psevdo-legend o Shangri-La, ki so nastale po letu 1933 (ko sta lu\xc4\x8d dneva ugledala Hiltonov roman in nekaj let za tem \xc5\xa1e filmska priredba). Shangri-La je navdu\xc5\xa1evala pripadnike nem\xc5\xa1kega nacionalsocializma, ki so si obetali odkritje starodavne nadrase, podobne nordijski, ki je budizem \xc5\xa1e ni\xc2\xa0\xc2\xbboskrunil\xc2\xab, v tolik\xc5\xa1ni meri da so leta 1938 na Tibet poslali raziskovalno odpravo pod vodstvom Ernsta Sch\xc3\xa4ferja. Druga psevdo-legenda je kot lokacijo filma Izgubljeno obzorje (re\xc5\xbeija Frank Capra) ustoli\xc4\x8dila dolino Ojai. V resnici so film posneli na snemalnih lokacij v ZDA. Ameri\xc5\xa1ki predsednik Franklin Delano Roosevelt, je v svojem navdu\xc5\xa1enju nad Hiltonovim romanom predsedni\xc5\xa1ki po\xc4\x8ditni\xc5\xa1ki dom, danes imenovan Camp David, leta 1942 poimenoval Shangri-La. Leta 1937, je Lutcher Stark, ugleden teksa\xc5\xa1ki philantrop, za\xc4\x8del v Orange-u v Teksasu graditi lastno\xc2\xa0\xc2\xbbShangri-La\xc2\xab\xc2\xa0- vrt, poln azalej in cipres, obdan z mo\xc4\x8dvirjem. Ameri\xc5\xa1ka Shangri-La je pritegnila na tiso\xc4\x8de obiskovalcev, vsaka ve\xc4\x8dja revija o vrtovih je objavila fotografije prelepega Starkovega vrta. Leta 1958 je Teksas opusto\xc5\xa1ila sne\xc5\xbeena nevihta, ki je uni\xc4\x8dila na tiso\xc4\x8de azalej; vrt je ostal zaprt dobra \xc5\xa1tiri desetletja. Vrt so pred kratkim obnovili, sedaj je zopet odprt za javnost.'